Vitis – Font de la Canya\nCategory Archives: Vitis\n11 de gener de 2018 / Leave a comment\n“La varietat dita coccolobis produeix un raïm poc atapeït, suporta bé les calors i els austres, i neix en abundor. El seu vi puja al cap. Les Hispànies en tenen dues varietats, una de gra oblong i l’altra de gra rodó. Són les darreres a veremar-se: com més dolça és la coccolobis, millor.” El llibre del vi. Plini el Vell. Traducció de Mònica Miró. Ed. Entrecomes, 2015.\nAixí descriu l’escriptor i naturalista romà Plini el Vell, que va viure al segle I dC, algunes de les varietats de raïm cultivades a la mediterrània i a la península ibèrica de l’època.\nAquest dissabte 13 de gener tindrà lloc una visita guiada a la Font de la Canya focalitzada en les troballes que ens informen dels orígens del vi al Penedès, de la mà de l’arqueòleg Dani López.\nSi voleu esbrinar les recomanacions de Plini de com plantar aquesta varietat de raïm i altres coses… ens trobem dissabte!\nDia: Dissabte 13 de gener de 2018\nLloc de trobada: Artcava / Masia Can Batlle\nDurada visita: 1h\nPreu entrada: normal 7,50 € reduïda 5 €\n15 de desembre de 2017 / Leave a comment\nAquest diumenge dia 17, en el marc de la tercera edició del mercat al carrer (Street Market) d’Avinyonet del #Penedès, s’obriran les portes del Centre d’Interpretació del jaciment ibèric de la Font de la Canya. L’exposició permanent porta el títol de DO Vínifera. Tracta principalment sobre la història d’aquest centre de mercaderies i l’arqueologia de la vinya i el vi. Més de 150 peces arqueològiques exposades per primera vegada al públic.\nEl Centre estarà obert de les 10:00 a les 14:00 ininterrompudament perquè tothom qui vulgui pugui visitar-lo i veure el resultat de les tres fases d’execució que s’hi han dut a terme durant els anys 2015, 2016 i 2017 i que han estat produïdes per l’Ajuntament d’Avinyonet del Penedès amb el suport de la Generalitat de Catalunya, Fons europeus (FEDER) i la Diputació de Barcelona. Les dues últimes fases han estat encarregades a la Cooperativa Arqueovitis que és qui també en farà les visites guiades a partir del gener del proper 2018.\nA més de l’horari d’obertura, a les 11:00 i a les 13:00 es duran a terme dues visites guiades per a qui vulgui saber una mica més de l’origen del vi al Penedès i dels tresors que amaga el Jaciment de la Font de la Canya, molts dels quals els podem trobar en aquest centre. Les visites seran dirigides per la Cooperativa Arqueovitis.\nDiumenge, 17 desembre de 2017\nc/ Carme, 1 bis Avinyó Nou\nServei de cultura, joventut i turisme\nLocal social municipal d’Avinyó Nou\n93 897 00 00 ext 4\nUna Estació Arqueològica Experimental de la Vinya\n27 de maig de 2017 / Leave a comment\nEl projecte té com a objectiu la recreació del procés complet del cultiu de vinya i d’elaboració de vi en l’antiguitat. Consisteix en la plantació d’una vinya experimental seguint el mètodes i tècniques que ens proporciona la recerca i les fonts escrites de l’antiguitat. Contempla la construcció d’un cup i una premsa seguint els models de l’època per recrear el procés de trepitjat i premsat del vi en època ibèrica.\nAquesta estació experimental ha de servir per proporcionar-nos més dades científiques per a comprendre el conreu de la vinya en època antiga, així com posar les bases per a l’elaboració de vins seguint les tècniques clàssiques d’època ibèrica. A més, s’utilitzaran de forma didàctica per realitzar jornades relacionades amb la poda, verema i trepitjat, elaboració i consum del vi en època antiga.\nLes primeres evidències del cultiu de vinya i elaboració de vi a Catalunya s’han documentat al jaciment arqueològic de la Font de la Canya, al municipi d’Avinyonet del Penedès. Per aquest motiu, es considera que la construcció de l’Estació Experimental Arqueològica de la Vinya és un element clau per a la continuació de l’activitat científica i la divulgació social del patrimoni.\nDonada la condició de cultiu de rendiment ajornat de la vinya, el projecte disposa de les següents fases a realitzar els propers anys:\n– Fase I: Plantació i manteniment de la vinya (any 2017); plantació d’arbres fruiters; reproducció d’eines ibèriques per treballar la vinya; elaboració de tovots (any 2018).\n– Fase II: Construcció d’una casa ibèrica, fabricada amb tovots, sòcols de pedra i fusta, seguint els mètodes antics (any 2019)\n– Fase III: Construcció d’un cup i una premsa ibèrics adossats a la casa construïda durant la fase II (any 2020).\n– Fase IV: Reproducció de recipients ceràmics i metàl·lics on es conservava i es consumia el vi, i primeres experimentacions amb vi natural (any 2020).\nLa primera fase d’actuació es durà a terme durant aquest mes de maig. En total es planteja plantar 120 ceps (de les varietats: Xarel·lo i Sumoll, amb peu americà) que s’ubicaran en dos sectors diferenciats: als jardins de les instal·lacions de Sant Pere d’Avinyó, la seu de la cooperativa i espai de recepció de visitants i de tallers, i al mateix jaciment de la Font de la Canya.\nLes vinyes de l’antiguitat no eren com les coneixem avui en dia, ja que es deixaven créixer en altura emparrades al voltant d’altres arbres fruiters com poden ser figueres o magraners, conformant pèrgoles. La plantació dels ceps estarà supervisada per l’equip d’arqueologia de la Font de la Canya assegurant que es realitzi de forma semblant al mode ibèric. A més, es compta amb la col·laboració i assessorament del departament de viticultura de Cellers Torres.\nDurant aquesta primera fase, també es planteja la reproducció d’eines ibèriques amb les que es treballarà la vinya d’una manera semblant a l’època. Per a la fabricació d’aquestes es compta amb la col·laboració de Miquel Segura, especialista en reproduccions metal·lúrgiques de l’antiguitat.\nEl projecte vol recrear els utensilis ceràmics de l’època relacionats amb el vi documentats al jaciment penedesenc, des de les àmfores per a emmagatzemar i transportar el vi fins a les copes i bols per al seu consum. Es compta amb la col·laboració i assessorament del ceramista Martí Baltà de Ceràmiques Baltà de Vilafranca del Penedès. A més, es preveu començar a elaborar els tovots necessaris per a la construcció de la casa durant les següents fases, mitjançant la realització d’un Camp de Treball organitzat per la Generalitat de Catalunya durant l’estiu de 2018, implementant la participació de joves en la recerca experimental.\nAquest projecte aportarà un valor afegit al jaciment de la Font de la Canya i al territori del Penedès convertint-lo en pioner en oferir una recreació científica experimental del procés complet d’elaboració i consum del vi a l’antiguitat i la seva implementació en l’enoturisme.\nTambé suposarà un impuls a nivell acadèmic ja que es realitzaran nombroses publicacions en revistes científiques de prestigi i s’establiran convenis de col·laboració amb institucions acadèmiques com la Universitat de Lleida, la Universitat de Barcelona i la Ciutadella Ibèrica de Calafell, la qual també planteja realitzar un cultiu semblant. Es realitzaran activitats divulgatives de tot el procés d’elaboració del vi, com jornades científic-culturals durant la plantació, verema i fermentació del most acompanyades d’activitats recreatives, com concerts o tasts de vins.\nL’Estació Experimental Arqueològica de la Vinya impulsarà el jaciment de la Font de la Canya com a referent patrimonial i turístic del Penedès i n’augmentarà l’interès científic i sociocultural.\nUna Estació Arqueològica Experimental de la Vinya a l’antiguitat\n8 de maig de 2017 / Leave a comment\nDel cep al cup i de la copa a la boca:\nuna Estació Arqueològica Experimental de la Vinya a la Font de la Canya d’Avinyonet del Penedès\n-Durant el mes maig s’inicia un cultiu de vinya experimental a la Font de la Canya i els entorns de Sant Pere d’Avinyó, a l’Alt Penedès, amb les varietats actuals de sumoll i xarel·lo.\n-L’objectiu és la recreació aproximada del procés complet del cultiu de vinya i d’elaboració de vi en l’antiguitat.\n-Els cultius quedaran integrats a l’itinerari de visita del jaciment i, en uns anys, seran l’eix principal per realitzar tallers i activitats de difusió sobre la vinya i el vi a l’antiguitat.\n–El projecte, que es realitzarà en diverses fases, vol experimentar amb els mètodes i les tècniques de conducció de les vinyes segons les dades arqueològiques i les fonts escrites antigues, emparrades i formant pèrgoles, integrades en un sistema de policultiu amb d’altres arbres fruiters.\n-Aquesta primera fase consisteix en l’adequació del terreny i la preparació de tres petites parcel·les de 40 ceps cadascuna, amb un total de 120. S’utilitzen les varietats xarel·lo i sumoll, barrejades, amb peu americà.\n-El projecte és una iniciativa de la cooperativa d’arqueologia ArqueoVitis sccl, que gestiona la recerca i difusió del jaciment de la Font de la Canya d’Avinyonet del Penedès, juntament amb Cellers Torres, que aporta l’experiència i l’assessorament del departament de viticultura i cofinança el projecte.\nUn 2017 DO Vinífera\n5 de gener de 2017 / Leave a comment\nDurant els primers mesos de 2017 s’hauran finalitzat les obres del Centre d’Interpretació DO Vinífera (#dovinifera) de la Font de la Canya d’Avinyonet del Penedès.\nAquesta exposició pretén explicar-vos els inicis de la vinya i el vi al Penedès i Catalunya. Es tracta d’un procés complex, vinculat als contactes dels pobles mediterranis amb les comunitats autòctones del litoral català.\nLes troballes de la Font de la Canya són de gran importància per explicar aquest procés. Aquí es troba l’origen d’una activitat vinícola i d’un paisatge que configuraran la identitat d’un territori: la DO vinífera.


Beverly Residence Carisolo Itàlia - Ofertes d'hotels amb els MILLORS DESCOMPTES EN LÍNIA\nVia Roncag 7, Carisolo, Carisolo, Itàlia, 38080 - Veure al mapa\nConvenientment situat a Carisolo, Beverly Residence és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Carisolo. L'hotel ofereix habitació familiar per garantir el més gran comfort possible als seus clients.\nGaudiu de les comoditats d'alta gama com ara calefacció, balcó/terrassa, aparell de televisió, cuina americana, nevera per tal de relaxar-vos després d'un cansat dia. L'hotel ofereix meravelloses instal.lacions d'oci com esquí que faran de la vostra estada una experiència inoblidable. Beverly Residence és la vostra destinació si buscau allotjament de qualitat a Carisolo.\nTots els tipus de viatgers (41) Parelles (4) Viatgers en solitari (2) Famílies amb infants petits (15) Famílies amb infants grans (9) Grups (11)


Vergina Star Hotel Lefkada Grècia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nVergina Star HotelNikiana Lefkada , Nikiana, Lefkada, Grècia - Veure al mapaExcel·lent8,5Basada en52comentarisVergina Star HotelVeure més fotos"The hotel Was great, first of all the room view is perfect!..."CristinaRomaniaVestíbulVeure més fotosVeure totes les 37 fotosMolt bona ubicació 8,2Veure al mapa8,2UbicacióParticularitats que li encantaranWi-Fi gratuït en totes les habitacionsaire condicionatbalcó/terrassabar\nHabitació Doble Econòmica amb Vista sobre la Muntanya (Economy Double Room with Mountain View)\nDoble 1 O 2 Llits Amb Vistes A La Muntanya (Double Or Twin Mountain View)\nComparar amb allotjaments semblantsSelecció actualVergina Star HotelLogan's Beach HotelVilla VitaMavra StudiosValoració dels clientsExcel·lent 8,5 (52 comentaris)Excepcional 9,2 (46 comentaris)Excel·lent 8,7 (2 comentaris)Notable 7,5 (168 comentaris)BarriNikianaPerigialiLefkadaLigiaWi-Fi Wi-Fi GRATUÏTA Wi-Fi GRATUÏTA Wi-Fi GRATUÏTA Wi-Fi GRATUÏTADesdejuni Desdejuni inclòs Desdejuni inclòs Desdejuni inclòs Desdejuni inclòsSeleccionar datesMés informacióMés informacióMés informació\nSobre l'allotjamentDescripcióPer als viatgers què vulguin captar les imatges i els sons de Lefkada, Vergina Star Hotel és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Vergina Star Hotel també ofereix moltes instal.lacions per enriquir la seva estada a Lefkada. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, recepció 24 hores, magatzem d'equipatge, aparcament de cotxes, servei d'habitacions. L'ambient de Vergina Star Hotel es reflexa en cada habitació. aire condicionat, calefacció, servei de despertador, mini bar, balcó/terrassa són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Vergina Star Hotel és una elecció inteligents per a viatgers a Lefkada, i ofereix una estada relaxant i sense molèsties.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Desplaçamentaparcament de cotxesLloguer de cotxestransport hotel/aeroportCoses a fer, maneres de relaxar-sejardípiscina [exterior] Àpats, begudes i refrigeribarservei d'habitacions Serveis i comoditatscaixa fortamagatzem d'equipatgezona de fumadorsAccésrecepció [24 hores]s'admeten animals de companyia Disponible a totes les habitacionsaire condicionatCaixa forta a l'habitacióplat de dutxaaparell de televisiócalefaccióservei de despertadorarticles de tocadorempolles d'aigua de cortesiatelèfonassecador de cabellmini barTV satèl•lit/cablebalcó/terrassanevera Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


Portades que tornen a la politiqueta - CATzona\nPortades que tornen a la politiqueta\nLes portades d’avui retornen al vell relat d’un Pedro Sánchez en mans de Pablo Iglesias, mentre algunes ministres sensates —abans era Margarita Robles, de Defensa; ara és Nadia Calviño, d’Economia— mantenen el rumb del vaixell. Fins i tot El País s’abona a aquesta narrativa, donant per guanyadora la vicepresidenta d’Economia, amb el suport d’alguns dirigents regionals del PSOE —segons El Mundo. En canvi, La Razón ho explica per la via de remarcar l’addicció de Sánchez al tòxic Rasputin podemita. La Vanguardia parla de la “necessitat” d’una nova pròrroga de l’estat d’alarma. Quina “necessitat” hi ha, no ho explica.\nAquesta història —que ja va agafant aire d’episodio nacional— ja te la saps malgrat que canviïn els protagonistes. La diferència amb el relat anterior és que ara Sánchez ha aconseguit emprenyar tothom, singularment les patronals, que tenen molt bona entrada en gairebé totes les terminals mediàtiques del país. La voluntat d’encabir qualsevol fet o esdeveniment en aquest relat ha agafat volada gràcies a la menor pressió de la covid-19 —menys casos, menys morts, més desconfinament—, cosa que permet als diaris dedicar més recursos i més espai a la politiqueria, al control del poder, etcètera. És això: en la mesura que el problema sanitari decau —i que duri— la qüestió política recupera terreny.\nDesprés hi ha la bola que ha fet rodar Fernando Simón: la Generalitat de Catalunya no compta bé els morts, hi ha perill de rebrot, etcètera. Naturalment, a diaris com El Mundo, l’ABC i La Razón els ha faltat temps per escandalitzar-se i posar-ho en primera pàgina. Alguns diran que és una mostra de complexe d’inferioritat, perquè a aquests diaris els molesta que la única autoridad competente hagi acabat per adoptar “les propostes de Torra”, i en aquest embolic de comptar les víctimes han vist l’ocasió de treure’s l’espina.\nL’explicació és més senzilla. La única autoridad competente només considera morts per covid-19 als certificats per un test PCR. La Generalitat suma les xifres de morts que arriben de les funeràries, encara que no tingui constància fefaent que la causa mortis és la pandèmia. De fet, el mateix Ministeri de Sanitat ha hagut de reconèixer que no hi ha cap rebrot a Catalunya i que les diferències en les xifres es deuen a dues maneres de comptar els morts. S’agafa abans a un mentider que a un coix, encara que un cop posada la bola a rodar, empaita-la si pots.\nBola extra. Fixa’t en la foto de l’ABC: Isabel Ayuso sembla que imposa la mà al noi, com qui fa un miracle. ¡Detente, virus! La imatge es combina amb el titular “Més a prop de la sortida”. Conclusió: la presidenta taumaturga, la guia que dirigeix Espanya cap al final del túnel.


El vicepresident del Govern visita la nova seu del CNL de les Terres de l'Ebre - Notícies - Consorci per a la Normalització Lingüística - CPNL\nEl vicepresident del Govern visita la nova seu del CNL de les Terres de l'Ebre\nEl Centre està ubicat a l'edifici municipal del carrer de Montcada, 27\nEl vicepresident del Govern de la Generalitat, Josep-Lluís Carod-Rovira, ha visitat avui les instal·lacions de la nova seu del Centre de Normalització Lingüística de les Terres de l'Ebre (CNLTE), situades al carrer de Montcada, 27, 3r, de Tortosa.\nUn moment dels parlaments de les autoritats.\nEl vicepresident, acompanyat de l'alcalde de ciutat, Ferran Bel i Accensi; del delegat del Govern, Lluís Salvadó i Tenesa, i del president del CNLTE, Francesc Gas i Ferré, ha conegut de primera mà els espais que l'Ajuntament de Tortosa recentment ha posat a disposició del Consorci per a la Normalització Lingüística.\nJosep-Lluís Carod-Rovira ha destacat “el compromís de les institucions i la ciutadania de les Terres de l’Ebre per utilitzar desacomplexament i amb naturalitat la llengua catalana”. I és que és en aquest territori on hi ha un ús més elevat de la llengua catalana tant oral com escrit de tot Catalunya, tal com ha remarcat. “La llengua catalana a les Terres de l’Ebre s’associa a normalitat, qualitat i modernitat, que és el millor que li pot passar a una llengua perquè li assegura el seu futur”.\nL’alcalde de Tortosa, Ferran Bel, ha destacat que l’entesa entre les diferents institucions ha fet possible la nova seu, la qual és un “reconeixement a la feina feta pel Consorci a les Terres de l’Ebre”. Finalment el president del CPNL, Francesc Gas, ha destacat que amb la nova seu “guanyem efectivitat”, perquè “junts, totes les institucions, podem arribar més lluny i oferir un millor servei a la nostra llengua”\nLa nova seu del CNLTE integra el Servei Local de Català de Tortosa i Servei Comarcal de Català del Baix Ebre. Està situada al nucli antic de la ciutat, concretament a l'edifici propietat de l'Ajuntament de Tortosa del carrer de Montcada, 27. El Centre ocupa la tercera planta de l'edifici, amb una superfície útil de 197,70 metres quadrats.\nVídeo de TeveOn\nVídeo de l'ACN


Weather Envoy Wireless DAVIS - ASTROMET by TROPOSFERICA\nPerfecte per a instal·lacions remotes\nWeather Envoy™ és la solució més econòmica per a instal·lacions remotes o en camp. Permet rebre, sense necessitat d'una consola, les dades d'un ISS de Vantage Pro2™ o Vantage Vue® sense fils o bé de les estacions sense fils de temperatura, temperatura i humitat o agricultura. Weather Envoy™ inclou, a més, sensors interns de pressió atmosfèrica, temperatura i humitat.\nEl datalogger WeatherLink® s'acobla al Weather Envoy™ per a emmagatzemar les dades meteorològiques i poder-los descarregar a un ordinador. El potent programari WeatherLink® permet veure les condicions actuals, elaborar gràfics i informes detallats, exportar les dades a la majoria de fulls de càlcul i publicar-los en Internet per a compartir-los amb persones de tot el món.\nEstació sense fil en camp\nWeather Envoy™ rep dades tant d'un ISS de Vantage Pro2™ sense fil com d'una estació sense fil d'agricultura. Aquests poden ser descarregats en la pròpia ubicació mitjançant un ordinador portàtil o a través d'un dels sistemes de comunicació remota disponibles.\nEstació sense fil per a llar/oficina\nL'ISS de Vantage Pro2™ envia les dades de manera simultània a la consola i al Weather Envoy™. Això permet situar la consola en qualsevol lloc de la casa o oficina per a visualitzar-los en temps real i el Weather Envoy™, amb el datalogger WeatherLink®, prop d'un ordinador per a descarregar-los.


Petites gotes fredes tremolant. Roger Casero Gumbau. Girona: Radioactivitat\nLa nova temporada radiofònica ha començat entretinguda, amb molts canvis a Catalunya i amb nous estirabots entre diferents mitjans a Espanya! La ràdio, tantes vegades amenaçada de mort, segueix ben viva, donant guerra i, per moments, essent la part central de la notícia!\nA Catalunya Catalunya Ràdio ha sacsejat la graella i ha fet una clara i decidida aposta per recuperar audiència i, sobretot, el lideratge de les ones, d'una anys ençà en mans d'una desacomplexada Rac1.\nEl canvi més significatiu de la graella de Catalunya Ràdio ha estat l'informatiu d'esports de tarda, el "Tot costa", amb els flamants fitxatges dels ex-Rac1 Jordi Costa i Sònia Gelmà. Veurem què passa amb aquesta franja horària, ja que a Rac1 han driblat fitxant l'Albert Om i oferint un producte totalment diferent!\nUna altra gran aposta de Catalunya Ràdio és l'"Estat de gràcia" amb en Roger de Gràcia, que tindrà la sempre difícil missió de ser una alternativa real al "Versió Rac1" de Toni Clapés, l'autèntic dominador de la franja radiofònica catalana de tarda. Catalunya Ràdio necessitava un magazine d'autor i ara ja el té; faltarà veure si la proposta, a banda de fer gràcia, qualla! De moment no sona gens malament!\nSaül Gordillo, director de Catalunya Ràdio, per ara ja m'ha fet tornar a escoltar-la molt més del que ens darrers anys l'havia escoltat! Sospito que, polèmiques culturals a banda, no seré l'únic! Lluny queda el temps del "senyor Ximelis" i el seu "miro TV3 i escolto Catalunya Ràdio"!\nLes ones radiofòniques espanyoles també estan alterades i, sobretot, alteren les televisives!\nDeia abans que els programes de ràdio que funcionen són els d'autor, i d'autor ha estat "El Larguero" de José Ramon de la Morena aquesta darrers vint-i-set anys!\nAquesta temporada, però, l'ha substituït el periodista Manu Carreño; aquest canvi ha afectat també al programa televisiu que Carreño compartia, fins la setmana passada, amb Manolo Lama (Los Manolos de Deportes Cuatro). Lama va ser un dels molts periodistes esportius que anys enrere van passar de la Cadena Ser a la Cadena Cope, en una lluita de periodiestes i per l'audiència que recorda, salvant les distàncies, a la pugna que avui mantenen Catalunya Ràdio i Rac1!\nHi ha molta activitat a la ràdio, molta radioactivitat!... Més tranquil estic jo a Ràdio Sarrià, on aquesta setmana hi he començat la cinquena temporada del Sarrià de Ter en Xarxa!\nVeurem què diu el proper Estudi General de Mitjans (EGM), si marca un canvi de tendència en les audiències radiofòniques, si Catalunya Ràdio recupera, o comença a recuperar, el terreny perdut...\nPublicat per Roger Casero Gumbau a 19.9.16\nEtiquetes: 2016, cadena cope, cadena ser, catalunya ràdio, mitjans comunicació, rac1, ràdio


Presenten un projecte audiovisual que pretén unir veus a favor de la independència - Llibertat.cat - Boltxe\nPresenten un projecte audiovisual que pretén unir veus a favor de la independència – Llibertat.cat\nEl portal de vídeos independentistes Consciència.cat ha presentat un projecte audiovisual que té per objectiu recollir veus de cares anònimes que donin motius per la independència.\nEl projecte es titula «La veu d’un poble: independència!», i vol presentar audiovisualment els motius més rellevants per la independència de la nació catalana a través dels relats de persones anònimes d’arreu del territori que elles mateixes facin arribar. Es tracta d’una iniciativa d’arrel popular amb la voluntat de posar cares i veus a la independència, més enllà dels personatges coneguts.\nLa veu d’un poble acabarà essent un vídeo editat professionalment amb els millors motius i els més ben explicats per part dels participants.\nLa durada màxima del vídeo serà de 30 segons, de manera que les exposicions seran molt breus. Es valorarà que el material animi a prendre part del procés d’independència i que transmeti valentia, fermesa i generositat. També es valorarà la qualitat del video, l’entorn del rodatge, etc. El format amb el qual s’ha d’entregar pot ser qualsevol dels que existeixen, però com més qualitat tingui, millor. La data límit d’entrega de vídeos serà el proper 15 de novembre.\nEls vídeos més ben elaborats passaran a formar part del muntatge professional final que inclourà gent d’arreu dels Països Catalans i en diversos idiomes. El muntatge final estarà disponible al voltant del 22 de novembre.Els vídeos es podran enviar en els propers dies.


Aperitius i sandvitxos | El Camp a Casa\nAperitius i sandvitxos\nJo Baixas (Follia)\n12 tomàquets xerri grocs\nPer a la crema de parmesà:\n75 g de parmesà regiano\n2 g goma xantana\nPer a la gelatina blava d’alfàbrega:\n1 manat d’alfàbrega morada\n125 g aigua mineral\nPer a la crema, feu bullir la nata, afegiu-hi el parmesà, el pebre i la xantana i tritureu-ho amb una batedora fins que quedi ben fi.\nPer a la gelatina, feu una infusió amb l’aigua i l’alfàbrega, poseu la gelatina remullada, la sal i coleu-ho tot.\nTalleu i amaniu els tomàquets.\nPoseu en una cullerada de formatge, una de gelatina, uns tomàquets i acompanyeu-ho amb el pa de pizza.\n300 g de farina integral\n20 g de llevat de forner premsat (o un sobre de llevat en pols)\n1 vas d’aigua tèbia\nVerdures variades crues (les que es tinguin a mà: ceba, pebrot verd i vermell, bròquil, albregínia,etc.)\n1. Feu un volcà amb la farina i poseu el llevat dissolt amb l’aigua tèbia, la sal i l’oli en el centre. Amasseu, primer amb els dits, i després amb les mans, fins que quedi una massa homogènia i lleugera.\n2. Poseu la massa en un recipient untat amb oli i cobriu-lo amb un drap humit. Guardeu el recipient prop d’una font de calor com podria ser el forn preescalfat però apagat.\n3. Quan la massa dobli el seu volum (1 h aprox.) esteneu-la sobre una superfície enfarinada amb l’ajuda d’un rodet. Podeu donar-li la forma i gruix que vulgueu, depenent dels vostres gustos.\n4. Pinteu molt lleugerament la massa amb oli i punxeu la superfície amb una forquilla.\n5. Ara cobriu la massa amb el tomàquet fregit i la resta d’ingredients.\n6. Al final, espolvoreu la massa amb orenga i afegiu-li un raig d’oli, sal i pebre. Decoreu-ho amb unes olives negres.\n7. Escalfa el forn a 180-220 ºC i cou la pizza uns 15-20 min. fins que la massa sigui daurada.\nPaté d'albergínia al roquefort\n1 albergínia (150 g aprox.)\n2 o 3 llesques de pa de motlle\n1. Coeu, al vapor o a la papillota, l’albergínia sencera i amb pell durant uns 15 minuts i, després, deixeu-la refredar i peleu-la.\n2. Col·loqueu-la en el vas de la batedora amb el roquefort i el pa de motlle sense la crosta.\n3. Tritureu-ho fins a obtenir una pasta fina. Afegiu-hi sal i pebre al gust i mescleu-ho tot.\n4. Per últim, deixeu-ho refredar a la nevera unes dues hores perquè agafi consistència.\nPa dolç de nous i prunes\n75 g de civada en flocs\n120 g de sucre morè\n150 g de pruna\n1 cullerada d’espècies (canyella en pols, gingebre, clau d’espècia)\n1. Poseu a escalfar l’olla al vapor per tenir-la ja calenta.\n2. Mescleu en un bol la farina amb la civada, el sucre, les espècies, el bicarbonat i la sal.\n3. Afegiu a la mescla anterior la mantega estovada i mescleu amb els dits fins a obtenir un aspecte engrunadís.\n4. Bateu en un bol l’ou amb la llet i agregueu-ho a la mescla anterior. Mescleu-ho fins a aconseguir una mescla homogènia i consistent.\n5. Afegiu a la mescla les cireres tallades a trossos i les nous també a trossos (reserveu algunes de les nous partides per la meitat). Mescleu-ho tot.\n6. Ompliu el motlle del plum-cake (motlle apte per a col•locar a l’olla al vapor o al forn) amb aquesta massa. Alliseu la superfície de la massa i decoreu-ho amb les nous partides per la meitat i alguns flocs d’avena.\n7. Col•loqueu-ho sobre el sedàs de l’olla de vapor i tapeu-ho. Enforneu-ho durant una hora.\n8. Transcorregut el temps, traieu-ho del forn i espereu que es refredi una mica per treure-ho del motlle. Una vegada fora del motlle deixeu que es refredi una mica més i ja us el podreu menjar.\nPa d'herbes aromàtiques amb mantega d'herbes\nCristina Roig, professora de cuina a l'EH St Ignasi\n450 g de farina forta\n50 g de llevat premsat\nPer la mantega aromatitzada:\nMantega en pomada\nInfusionar a 40 ºC la llet amb les aromàtiques, deixant només les fulles tendres. Triturar i afegir el sucre i la sal. Incorporar la farina, el llevat i treballar fins obtenir una massa uniforme.\nFer trenes o panets i deixar reposar a 40ºC fins que la massa dupliqui el seu volum. Fornejar a 230ºC uns 15 minuts.\nDe la mantega aromatitzada:\nTriturar la mantega amb les fulles fresques d'estragó. Afegir la sal i el pebre. Refrigerar.\n3 cullerades de sucre integral\n¼ de got de vinagre de vi\n1. Ratlleu les cebes.\n2. Poseu oli en una cassola i coeu-hi la ceba.\n3. Afegiu el sucre, el vinagre, la sal i el pebre.\n4. Deixeu coure a foc baix fins que quedi fosc (3 hores i mitja aprox.)\nGlobus de Carxofa Prat, bolets i consomé de Pota Blava.\n10 cl. de Conyac\n1 Pollita Pota blava\n25 gr de pastanaga\n20 gr d'api\n30 gr de porro\nllorer i farigola\n25 gr de bolets de card\nPer al globus de Carxofa:\n1. Prepareu una crema de carxofa. En una paella deixeu fondre la mantega i agregueu la escalunya fins a daurar-la.\n2. Afegiu la carxofa trossejada, salteu-la i flamegeu-la amb el conyac.\n3. Deixeu que s'evapori i afegiu la nata. Assaoneu i deixeu coure.\n3. Retireu del foc i tritureu amb Thermomix. Reserveu.\n4. Una vegada freda introduïu la crema en el globus i introduïu-ho al congelador. Per a treure-ho del motlle, talleu un extrem del globus i retireu-ne el plàstic.\nPer al Consomé de Pota Blava:\n5. En un cassó salteu les verdures trossejades amb una gota d'oli. Reserveu-les.\n6. A continuació trossegeu la pollita del pota Blava i la dauremu a foc lent. Quan obtinguem el color desitjat afegiu les verdures i l'aigua fins a cobrir. Coeu-ho durant 1 hora.\n7. Per a obtenir un Consomé ben transparent heu de muntar una clara (per litre de brou) a punt de neu: una vegada el brou arribi al seu punt d'ebullició afegiu la clara muntada i removeu amb una cullera de fusta. A mesura que es qualla la clara reté les impureses.\nEspàrrecs a l’estil de Flandes\n12 espàrrecs blancs frescos\n1. Amb un pelador de patates retireu la pell exterior dels espàrrecs sense fer-ne malbé el cap. Si no són gaire frescos talleu-ne també la part del tronxo que sigui més dura.\n2. Coeu els espàrrecs en una cassola en poca aigua i sal abundant fins que siguin tendres.\n3. Feu els ous durs en un cassó amb aigua.\n4. Per a l’acompanyament, comenceu clarificant la mantega en un altre cassó, a foc lent, i traient l’escuma que en sorgeix.\n5. Amb els ous durs ja fets, separeu-ne les clares i els rovells. Aixafeu els rovells amb una forquilla i talleu petites les clares.\n6. Trinxeu el julivert i mescleu-lo amb els rovells i les clares dels ous i la mantega.\n7. A cada plat, serviu tres espàrrecs, un tall de pernil salat i unes quantes cullerades de la salsa aconseguida.\nCroquetes de carbassó\n1. Talleu la ceba i el porro molt petit i fregiu-ho tot. Una vegada cuits la ceba i el porro, afegiu el carbassó també trossejat.\n2. Quan ho tingueu tot fregit empolvoreu-ho amb farina i deixeu que es cogui. Afegiu-hi llet a ull, de la mateixa manera com si féssiu una beixamel. En acabat, deixeu-ho refredar.\n3. Per fer les croquetes primer cal batre un ou. Llavors, amb una cullera agafeu un volum de pasta que coincideixi amb la mida que vulgueu donar a les croquetes i ho passeu primer per l’ou, i després per la farina de galeta.\n4. Una vegada arrebossades les croquetes ja es poden fregir a la paella.\nCombinat d’albercocs i cireres del Baix\n150 g de cireres del Baix\nmelissa (tarongina) per adornar\n1. Retireu els pinyols de les fruites i liqüeu-les.\n2. Pengeu la melissa a la vora del vas.


M-Lean: Passos necessaris abans de la indústria 4.0\nPotser abans de començar amb la realitat virtual de les ulleres hauriem de començar per eliminar la pesada burocràcia de processos productius que no aporten valor.\nHP 3D Printing: sessió especial per periodistes\nSessió HP exclusiva per mitjans.\nThinManager: gestió centralitzada d'aplicacions\nSolució nova per la gestió centrada d'aplicacions informàtiques tant en fàbriques com en oficines. Permet l'entrega de la informació sobre diferents plataformes, incloent control de localització, usuari i seguretats.\nTecnologies de visió artificial avançant cap a la indústria 4.0\nLa visió artificial juga un paper important dins la indústria 4.0. Les solucions de visió artificial permeten a les empreses automatitzar els seus processos productius i disposar de dades específiques per generar estadístiques en qualsevol instant de la producció, ja que els sistemes estan presents.\nCol·laborar per sumar capacitats. Una oferta global per impulsar les empreses del 3.0 al 4.0\nPresentació d'una aliança de 5 empreses competidores del sector TIC, auspiciada per GAIA i el Govern Basc, capaç d'oferir serveis globals d'indústria 4.0 a les empreses. Combinen experiència i coneixement, amb l'objectiu de poder abastar projectes complexes i innovadors.\nEl cas d'èxit de Bossar Packaging: Projecte de transformació digital de l'empresa industrial\nBossar Packaging aposta per l'automatització tant dels seus procesos productius com de gestió, alineats amb l'estratègia d'Indústria 4.0 i amb l'objectiu principal d'optimitzar la competitivitat industrial. Semantic Systems col·labora en aquest projecte aportant solucions tecnològiques que garanteixen l'èxit de l'automatització i asseguren l'estabilitat de la cadena de valor de l'empresa.\nMonitoratge basat en el núvol per registrar i analitzar la forma automàtica de dades capturades a través de les màquines.\nEls processos de Transformació Digital involucren a tota la cadena de valor dels nostres clients. És per això que T-Systems té un enfocament extrem a extrem a l'hora d'ajudar-los en els processos mencionats: des dels sensors i la seva connectivitat a la seva recol·lecció al Cloud, la seva anàlisi, la seva integració amb els sistemes de backend que suporten el negoci així com el desenvolupament de noves aplicacions que permetin treure tot el seu potencial. Amb això, els nostres clients no només milloren l'eficiència del seu negoci sinó que poden desenvolupar nous models de negoci per incrementar la seva competitivitat.\nIncrementar l'eficiència d'aplicacions mitjançant l'ús de motors slotless\nEl concepte de motor sense ranura, o slotless, resulta familiar per molts enginyers i altres perfils relacionats amb el Motion Control, però, som conscients de quant pot incrementar l'eficiència en una aplicació de l'ús d'aquests motors?\nLa visió artificial peça clau de la indústria 4.0\nL'experiència MESbook: més de 40 fàbriques d'11 sectors gestionades a temps real\nExplicarem el més important, com treure partit a la indústria 4.0 en curt, mig i llarg termini a través d'exemples pràctics d'implementació amb els seus problemes, personalitzacions, sistemes, ERP, persones i màquines.\nProducció de lots petits i creació de prototips funcionals amb fabricació additiva\nLa presentació inclourà informació sobre com els clients de Ricoh estan utilitzant els nostres sistemes, materials i solucions AM per donar el salt de prototips funcionals i producció de lots petits.\nBcbMonitor, solucions termogràfiques per monotorització contínua o en línia d'equips i processos crítics\nEl bcbMonitor integra en una única plataforma múltiples càmeres termogràfiques. Permet supervisar de manera contínua i desatesa la temperatura en equips i processos crítics, optimitzant el seu rendiment i evitant així accidents per escalfaments excessius. Sistema versàtil i ampliable.\nSistemes avançats per dotar d'eficiència les tasques de manteniment\nInnovae presentarà productes tecnològics d'última generació que permeten a les empreses obtenir resultats positius ràpidament, de forma efectiva i estalviant. Aquestes eines es basen en tecnologíes avançades com són la realitat augmentada, la realitat virtual o els continguts 3D.\nIndicadors de rendiment vs. Millora Continua\nPresentació d'una metodologia i una proposta innovadora d'acompanyament al canvi.\nTelemanteniment via Cloud\nEl sistema u-link és un servei basat en cloud per la connexió remota segura a màquines i instal·lacions. Mitjançant aquest sistema s'estableixen túnels VPN segurs per la realització de tasques de diagnòstic i manteniment amb una configuració senzilla i màxima funcionalitat.\nIntra Automation: el teu partner en robòtica i automatització industrial\nINTRA és sinònim de tecnologia, diferenciació i llibertad. Portem 24 anys oferint solucions innovadores i de qualitat al món de la robòtica industrial i Motion control. Ens diferenciem perquè aportem un valor afegit a les solucions ja existents al món generalista.\nLogística de la fàbrica intel·ligent\nSmart Factories Logistics de Bossard no només ofereix una gestió fluida i fiable de les peces B i C,sinó que a més permet transformar la seva producció. Aquesta metodologia està basada en Internet de les Coses, allibera el potencial ocult de les millores productives i facilita l'optimització.\nCom implementar les solucions de la indústria 4.0 ràpid i de forma eficaç\nDur a terme estratègies efectives d'indústria 4.0 en les empreses implica seguir els passos que ens permetin aconseguir l'èxit a curt plaç i gestionar la transició de l'equip humà. Amb la Plataforma Edinn d'indústria 4.0, amb més de 3.000 usuaris actius, mostrem diferents casos d'èxit.\nHP Jet Fusion. Tecnologia 3D que redueix els costos de la fabricació\nEstudiarem, amb dades objectives, la fabricació d'una peça i compararem els seus costos, temps de fabricació i trobarem on són les fronteres d'interés d'elecció entre les actuals tecnologies 3D del mercat.\nConnectar el treballador humà amb Internet de les Coses\nProGlove desenvolupa un guant intel·ligent que permet als treballadors de producció i logística treballar més ràpid i de manera més segura i fàcil. Els passos de cada procés es documenten ergonòmicament, tenint ambdués mans lliures, al mateix temps que el guant dóna un feedback inmediat al treballador.\nManteniment predictiu, eficiència i productivitat amb MICO24 Nano\nMostrarem casos pràctics reals d'aplicació del nou circuit d'adquisició MICO24 Nano d'Effitronix. Veurem com no només s'obté el control dels elements per manteniment predictiu, sinó que també incorpora informació rellevant de producció i qualitat per a incrementar l'eficiència i la productivitat.\nConfigurant el futur de la Fabricació Additiva: indústria 4.0\nAquesta presentació es centrarà en les solucions d'EOS per donar suport a les empreses a afrontar el desenvolupament i la implementació de la Fabricació Additiva en la indústria 4.0.\nEmbalatges intel·ligents connectats\nEls embalatges intel·ligents connectats de Nefab incorporen un dispositiu que permet traçar i monetitzar paràmetres mitjançant la seva vinculació a un software. Les funcionalitats d'aquesta eina són el control dels productes i dels processos d'embalatge, així com la seva monetització.\nAplicacions funcionals innovadores basades en la fabricació additiva\nIndustry Start-Up Fòrum\nAdvanced Factories acollirà la trobada Industry Start-up Forum, un espai que reuneix a líders empresarials del sector, potencials partners, inversors i joves empresaris perquè entre això puguin compartir les seves solucions innovadores, establir sinergies i desenvolupar els projectes més disruptivos aplicats a la Fàbrica Connectada.\nMés informació sobre l'activitat aquí.\nSmart OEE, la importància de la captura automàtica de dades a la Indústria 4.0\nMillores de productivitat i disponibilitat de maquinaria mitjançant l'ús de la tecnología direct drive\nAvantatges de la tecnologia direct drive.\nHP 3D Printing: Conduïnt el futur de l'impressió additiva\nHP accelera el camí cap a la fabricació 3D amb les noves solucions d'impressió 3D de Jet Fusion i la cartera de materials expandits.\nTruConnect: la solució de Trumpf per la indústria 4.0\nTumpf ha creat TruConnect com a solució integral a les noves necessitats que sorgeixen als seus clients en l'entorn 4.0. En aquest sentit, TruConnect aporta solucions en diversos camps com l'automatització, software, organització industrial o Lean Management.\nProtecció NG per Industrial Control Systems\nPresentació dels riscos que planteja la indústria 4.0 Presentació de l'estudi de l'estat de l'art de la ciberseguretat en la indústria 4.0. Laboratori pràctic de les principals amenaçes i com suavitzar-les. Guia per assegurar la nova generació d'entorns industrials/IOT. Laboratoris pràctics.\nSolucions IO-Link de Murrelektronik per la indústria 4.0\nLes exigències i necessitats de la indústria 4.0 comporten un gran repte per les empreses del sector. Per Murrelektronik, IO-Link és una de les paraules claus per afrontar aquests reptes. Presentem el resultat de la nostra feina en aquest camp i les nostres solucions més noves i eficients\nLa transformació digital com a procés d'innovació a la indústria\nPer a molts de nosaltres, el primer que ens ve al cap quan parlem d'innovació, és la creació de producte. Certament, el procés de creació de producte és l'estrella de la innovació, però, com gestionem aquest procés? I, què passa amb la resta de processos? És la transformació digital una innovació que hem de gestionar?\nPlantes automatitzades. La importància del Virtual Comissioning\nPresentació del valor que aporten les tècniques de Virtual Commissioning quan es tracta de d'afrontar un projecte d'automatització de la producció.\nEl Talent Marketplace donarà cabuda a partir de les 15:00 hores a diverses exposicions breus per part dels experts de recursos humans i una taula rodona; amb l’objectiu d’acostar als participants quins són els perfils, professions, necessitats i habilitats que es demanden a l’entorn laboral de la Indústria 4.0. Posteriorment, els alumnes podran entrevistar-se breument amb els ponents per rebre assessorament i lliurar el seu currículum vitae si ho desitgen.\nD’altra banda, el Talent Marketplace és una via per a les empreses participants per trobar els candidats perfectes per a les seves empreses.\nMés informació sobre l'activitat i com registrar-se aquí.


KurdisCat: Concentració per Kobanê demà a Madrid\na dimecres, d’octubre 08, 2014\nDesprés des mesos d’atacs, el passat 15 de setembre el grup fonamentalista Estat Islàmic (IS) va trencar la línia de front a la regió Síria de Kobanê i va posar setge a la ciutat. Els grups kurds d’autodefensa de Kobanê han posat una heroica resistència tot i la inferioritat numèrica i d’armes.\nKobanê va proclamar la seva autonomia dins de Síria el passat 26 de gener i és un petit enclavament kurd a la frontera amb Turquia. L’IS ha anunciat que assassinarà tots els kurds que capturi i les seves amenaces s’han mostrat fins ara reals davant de les càmeres de tot el món.\nPer tal de mostrar la solidaritat amb Kobanê, denunciar el silenci de la comunitat internacional i demanar una intervenció que eviti una veritable matança hem convocat, amb d’altres entitats i individuals una:\nDijous 9 d’Octubre de 2.104 - 16:30\nEl lema de la concentració, convocada pel Comité de Solidaridad con Rojava y el Pueblo Kurdo, és 'Contra l'Estat Islàmic i els seus col·laboradors turcs. Pels drets del poble kurd. Solidaritat amb els defensors de Kobanê'


15 de juny 1919\nDiumenge. — El senyor Dalmau, de les conegudes Galeries Dalmau, del carrer de la Portaferrissa, apareix a la tertúlia de l’Ateneu els diumenges a la tarda.\nA la Portaferrissa hi ha un portal que dóna accés a un corredor molt llarg. Caminat aquest corredor, es troba un pati interior, una mica humit, amb uns testos esgalabrats i unes plantes raquítiques, que fa tot plegat —a l’hivern— una olor de molsa ombrívola, en el centre del qual hi ha una mena de gàbia amb uns vidres en el teulat. Aquesta gàbia podria ésser un taller de fotografia. En realitat és la gàbia de les Galeries Dalmau —o sigui el temple de l’art d’avantguarda. Vaig començar de freqüentar-lo amb motiu de l’exposició Van Dongen, és dir, quan aquest artista féu a Barcelona, en plena guerra, la seva primera exposició continental amb pintures fetes al Nord d’Àfrica —a Alger, especialment. Després hi he seguit les exposicions dels components del grup que s’anomenà primer Associació Courbet, que es transformà després en el grup dels Evolucionistes, amb Sisquella, Serra, Miró, Viladomat, etc., al davant. Aquest grup ha tingut per mestre, a l’escola, Labarta, Lluís Labarta, fill del vell Labarta (que és un dels concurrents més antics de la biblioteca de l’Ateneu), i, en el terreny de l’orientació i de la polèmica, Joan Sacs.\nA les Galeries Dalmau hi fa cap la joventut més turbulenta i desmanegada de l’ambient artístic de Barcelona i els més estranys estrangers de passatge. Durant la guerra, sobretot, passaren per les Galeries tipus vertaderament sensacionals. De tota manera, l’home més estrany de la casa és el senyor Dalmau mateix. És un home petit, amb una barba negra d’una caiguda lànguida, molt pàl·lid, vestit amb una roba negra lluent que sempre li va gran. Li va gran de llargada i d’amplada: els pantalons se li acumulen sobre els sabatots polsosos; l’americana, molt baldera, fa l’efecte d’un abric; els objectes que porta a les butxaques l’estiren sempre avall; l’armilla sembla una armilla per a tres Dalmaus. A l’hivern porta un abric que gairebé li arrossega i sobre el cap transporta un barret negre d’ales amples. Crec que es pot afirmar que el senyor Dalmau vesteix amb una displicència absolutament notòria. Però aquesta displicència en el vestir és una cosa ben pàl·lida al costat de la displicència diguem-ne física del senyor Dalmau. És un home d’una veu tan evaporada i petita —uns simples moviments de boca— que s’hi ha d’estar molt habituat per copsar-la. Camina d’una manera tan fatigada i deprimida que de vegades us vénen ganes d’agafar-lo pel braç perquè no caigui. Fa l’efecte que porta tres o quatre mesos de gana endarrerida. El seu aspecte general és el de l’home que es troba més enllà de les fronteres, de l’abandó, de la desfibració i de la incuriositat. És l’anèmic pur, l’ésser humà en procés d’esdevenir cadàver.\nPer a l’única cosa que sembla tenir una certa virior és per fumar cigarrets de paper. Els diumenges a la tarda arriba a la penya, demana un cafè —que beu a glopets petitíssims—, i deixa la petaca sobre la taula de marbre. Fuma molt lentament i és un dels homes capaç de mantenir durant més estona penjada sobre el llavi inferior una punta de cigarret apagada. No sol pas prendre part en la conversació. Seu, escolta, fuma i calla. Si l’interroguen, contesta amb la menor quantitat possible de paraules —però sovint és com si no digués res, de tan esblaimada que li resulta l’articulació de les paraules.\n—Altrament, Dalmau —li ha dit avui Quim Borralleras—, teniu aquesta setmana, a les Galeries, una exposició molt forta…\n(Es tracta d’una exposició cubista amb Joan Gris i no sé quins altres pintors polonesos d’aquesta tendència. És l’última de la temporada.)\n—¿Què ha dit? —ha preguntat algú.\n—Ha dit —respon Solé de Sojo— que a les Galeries Dalmau tot és fort i puixant començant per l’amo…\n—I un be negre!… —diu Camps de baix en baix.\n—Hi, hi, hi… —fa el doctor Dalí, enriolat.\nEscrit dins de art i arts plàstiques, caràcters, persones i personatges | 1 comentari »\ndiumenge 9 juny 2019\nEscrit dins de clima i meteorologia, lectures, literatura, política (europea, catalana, espanyola) | 1 comentari »\n7 de juny 1919\nLlarga conversació amb Quim, per la Rambla, a la matinada. Em diu que, com que demà s’ha de llevar molt aviat —a quarts de dotze— per realitzar unes visites, no pensa pas anar al Gambrinus. Li proposo d’acompanyar-lo a casa. Viu en un petit pis del carrer del Bisbe, els balcons del qual s’obren sobre la plaça de Sant Jaume. Mentre pugem carrer de Ferran amunt em comunica que res encara no em pot dir sobre el meu cas. «He fet unes gestions, he temptejat el terreny…, diu. «De seguida que hi hagi alguna cosa concreta us ho comunicaré…».\nQuim, que té una petita renda, és solter i viu sol al carrer del Bisbe. Disposa d’una vella criada: Maria. Hi ha dues coses sobre les quals Quim pot parlar hores i hores, inesgotablement: de les seves xacres físiques (de la migranya, del reuma, del poagre) i de la vella Maria. Sospito que, a Maria, li deu passar igual amb el seu «senyor». A judicar per les seves llargues descripcions, aquests dos éssers solitaris es passen la vida observant-se mútuament, tractant de comprendre, amb un interès sempre renovat, l’engranatge de les seves accions. Quan arribem al carrer del Bisbe, Quim dóna ullada a la porta de la casa, mira el rellotge de l’Ajuntament i em diu:\n—Ja us acompanyaré fins al carrer d’Avinyó. És aviat. Jo no trobo mai l’hora d’anar a dormir…\nIniciem, així, el camí a la inversa. Aquest home que viu entre la gent, en un règim de tertúlia permanent, em dóna la impressió, de vegades, de trobar-se molt millor en conversacions més recollides. En les conversacions de tertúlia generalment brillants, però quasi sempre mutilades i molt esquemàtiques, sembla no haver-hi lloc per a les seves observacions matisadíssimes, complicades, difuses. Quan Borralleras posa fil a l’agulla de les seves descripcions i confidències, esdevé un voluptuós —un analític. La seva acuïtat d’observació el porta a captar una infinitat de detalls d’una minuciositat molt viva i a relacionar-los entre si, presentant-los voltats d’una infinitat de consideracions de tot ordre, de vegades de consideracions musicals, fent una sèrie de referències laterals d’un gran interès. Les seves descripcions no són pas de miniaturista. El miniaturista agafa una gran machine i la redueix a un petit oval d’agulla de pit. Borralleras actua al revés: sap convertir, a través d’una digitació dels detalls, una petita cosa en una gran machine. No és pas un relator que aboca pel broc gros, d’una manera superficial i matussera. Tampoc no és un naturalista ni un verista. Més aviat és un simfònic, un esperit que integra una infinitat de fets, emocions, al·lusions, sentiments i referències diversíssimes. Amb això havíem arribat al carrer d’Avinyó i, enmig de la meva sorpresa, Quim em digué:\n—Ara vós acompanyeu-me fins al carrer del Bisbe. Suposo que no us ve de mitja hora… Allà ens direm adéu, perquè demà haig de matinejar, com ja us he dit.\nBorralleras parlava de Maria. En descrivia les reaccions que li havia observat l’estiu passat a Prats de Lluçanès (poble en el qual estiueja), les complicades reaccions de Maria davant dels pagesos. Amb aquest motiu s’havia posat a parlar dels pagesos —un altre dels seus temes preferits, sobretot a la tardor, de retorn de Prats de Lluçanès. El seu entendriment irònic pels grips1 el porta a imitar-los la gesticulació, el to de veu i el dialecte. És un devessall d’observacions inesgotables, una mena de segregació col·loquial (musical) desproveïda de límits. Excel·lent descripció, que Quim porta a extrems de gran qualitat ombrejant els detalls —donant-los un cert misteri, un punt de patètic. Una prosa guanya molt posant-hi les ombres corresponents. Sterne, Voltaire, Renard, són escriptors lineals, sense ombra, dibuixants perfectes. Ruyra té el do de la manipulació de les ombres. El mestre dels mestres, en aquest aspecte: Dostoievski. La frase més insignificant de Dostoievski, la més vulgar i adotzenada, té un punt de misteri. Aquest esperit de Quim —jo pensava…\n—Veig que és aviat… Encara el vigilant no és ací. Us acompanyaré fins al carrer d’Avinyó i allà ens acomiadarem… Aquesta ditxosa subscripció per comprar el quadre de Sunyer m’obliga a fer unes visites…\nAquest esperit de Quim —jo pensava— prové de l’esperit de la música que ha voltat la seva vida d’una ressonància flotant, és dir, d’una incitació per les coses més vagues i diverses. Però aquesta primera impressió s’ha de completar potser amb el que sol dir, en petit comitè, el poeta i advocat Solé de Sojo. «A Quim —sol dir Solé— ja no se’l pot comprendre si no es té present la lectura de Proust. Quim és un proustià cent per cent». (No he pas llegit Proust encara.) La primera persona a qui n’he sentit parlar, a Barcelona, llargament, ha estat Solé. És possible que Quim hagi estat un dels primers lectors de Proust a Barcelona. ¿Fou Pere Ynglada qui el portà a llegir-lo? Sospito que no. Ynglada es troba avui en plena febre extremorientalista i el seu plat literari preferit és la poesia xinesa. Tampoc no crec que Joaquim Sunyer o Josep Maria Junoy li hagin fet cap suggeriment en aquest sentit —malgrat que Quim rebi les notícies de París a través d’una d’aquestes tres persones. Junoy és inconcebible —és l’anti-Proust. Sunyer, com a bon pintor, llegeix poc. El llibre preferit dels pintors sol ésser el Dafnis i Cloe… La inclinació de Quim per Proust és un cas típic d’afinitat electiva…\nS’havia fet molt tard. Es començava ja de veure alguna persona acabada de llevar i que es dirigia al seu treball —aquestes persones que constitueixen la consciència dels noctàmbuls, fins a l’extrem que en descobrir-les queden com avergonyits. Però per la complaença amb què Quim entrava en una conversació sobre Proust vaig comprendre fins a quin punt adorava aquest autor del qual fins a la data havia parlat tan poca gent —si s’exceptua Léon Daudet a L’Action Française. Quim no trobava mai l’hora d’anar a dormir i, quan la conversació girava sobre un dels seus temes favorits, la paraula mai havia d’ésser presa en sentit literal. Mai. En arribar a la plaça de Sant Jaume vaig atrevir-me a recordar-li el que reiteradament m’havia dit: això és, la necessitat absoluta de matinejar que tenia. Escoltà la meva observació amb notòria displicència i fins diria amb mala cara, donant-me a entendre —potser— que considerava absurd que li fos recordada una obligació que ell havia precisament de complir. Una vegada ens haguérem acomiadat i desitjat una bona nit, vaig veure que es dirigia a un petit bar de la plaça i que es posava a parlar amb un vigilant —que vaig suposar que era el del seu carrer. Sospito que prenent aquesta decisió va voler donar-me una lliçó —lliçó que vaig considerar plausible, fins a l’extrem que no penso pas d’ara endavant fer cap observació als noctàmbuls, per més declaracions prèvies que facin sobre la necessitat, en què de vegades es troben, de llevar-se al matí.\nEscrit dins de art i arts plàstiques, caràcters, persones i personatges, lectures, literatura, lectures, literatura, música | 1 comentari »


No entenc la posició del cristianisme a la guerra d'Ucraïna\nL’únic que no comprenc la posició del cristianisme a la guerra d’Ucraïna?\nUn article de Joan Gómez Valls\nPer viure la fe, amb el Pare Nostre i les Benaurances ja n’hi ha prou”\nAquest és el convincent missatge que em va transmetre l’Ezequiel Sendrós, traspassat rector que va ser de la Parròquia de la Santa Creu a Terrassa i al qual considerava que m’havia netejat el “parabrises” en el relatiu a tot el que concerneix al món de la fe cristiana.\nParlo sols en nom meu, però crec que no erro gaire si penso que no sóc l’ únic que no comprèn la posició de les “Esglésies cristianes” i sobretot de les jerarquies, en el tema de la guerra a Ucraïna.\nJerarquia, i ara parlo de la catòlica, la qual dit sigui de pas, al llarg dels segles ha anat conformant al seu aire i als seus interessos personals, les conviccions morals incloses en el missatge de Jesús de Natzaret.\n(Està clar que sempre hi han hagut excepcionals excepcions )\nI posats als darrers decennis, s’ha impedit l’acostament al seu si a tantes i tantes persones nascudes en una societat d’arrel cristiana que han anat abandonant perquè els hi grinyolen tantes paraules buides relatives a sexe, pecat, por, infern… i que pel contrari no veuen una valentia de denúncia de les immoralitats – incloses les pròpies – ni de les injustícies dels poderosos envers el poble, el pobre poble, que necessita de referents vàlids i exemplificadors que permetin pensar que val la pena creure profundament en el missatge del Jesús, un missatge d’ AMOR, JUSTICIA i MISERICÒRDIA\nSense parlar de l’excés de “Parafernàlia, Pompa i Boato” inserit a les celebracions, que va tan en contra de la senzillesa del missatge.\nI tot això va directament lligat amb el tema de la guerra a Ucraïna – i no sols Ucraïna, és clar, si no a tots els conflictes oberts arreu del mon.\nI evidentment sols puc expressar el meu desencís un cop més amb la jerarquia eclesiàstica.\nSe que el Papa Francesc ha condemnat fortament la guerra i puc entendre que la diplomàcia vaticana s’ha bellugat, si mes no, crec que no n’hi ha prou.\nQue li impedeix a Francesc avisar per arreu que tan si com no agafarà un avió i se’n anirà tan a Moscou com a Kiïv a intentar posar fi al conflicte ?\nNo el deixaran aterrar? Ho dubto que facin això.\nPerò es que si cal s’hi va a peu!…o com sigui…\nI declarar-se en vaga de fam ell i tot els bisbes i cristians que ho vulguin fer… això no és possible? Jo crec que si.\nEn una comparativa que entenc adient, vull recordar que en Ghandi en una marxa a peu de més de 300 km, encoratja als seus compatriotes a violar pacíficament el monopoli de distribució de sal que impedia poder fer-se cadascú la seva sal.\nI això és el que ha de demostrar l’ Església, que no dubtarem a caminar i pacíficament anar en contra de prejudicis i ajudar a implementar la justicia.\nPerò és que segons Mateu 5 (13 – 16 ) Jesús ens diu ” Sou la sal de la terra i la llum del mon” …no diu teniu de ser, diu SOU.\nProu motiu per no quedar-nos mirant com si no passés res punyeta!!\nI repeteixo, això efectivament val per tots els conflictes oberts arreu però és que aquest comporta uns tics d’ hipocresia occidental que fa pena i deixa veure les vergonyes que també són les de la comunitat religiosa que es diu cristiana.\nPotser aquí cal aclarir que en aquest conflicte les responsabilitats – sense entrar en porcentajes – estan repartides, i que hem de reconèixer que s’ha bellugat el vesper de davant la gruta i s’ha aconseguit que l’ós desperti degut a tanta fiblada…altres connotaciones apart.\nAra podem ser malpensats i veure que s’està venent armament antiquat als ucraïnesos i va camí de canviar-se el mapa energètic i polític d’ Europa, a mida d’ EEUU\nI si, ja sé que possiblement em direu que cap de les propostes no aconseguirà fer baixar del burro ni a Putin ni a Occident\nSi, potser no s’ aconseguirà aturar immediatament la guerra, però a qui s’ha de convencer és als propis cristians, de que nosaltres hem d’ arriscar-nos i donar exemple ….els quals veuen / veiem que no es fa res ….\nEm sap greu, però pena i tristor és el que sento.\nJoan Gómez Valls\nguerra Terrassa Ucraïna


De petits sempre haviem de donar una pesseta pels negrets o pels xinets. Ara, amb la crisi, ni tenim pessetes ni ens sobra res pels altres (els xinets tenen més que naltros, de fet). Per això sort que el "Centre Quim Soler, la literatura i el vi" en comptes de demanar diners ens demana el nostre vot per a un projecte que han executat i que ara han de pagar-ne les factures. Es tracta de " Priorat en persona. Trobada d'escriptors al Priorat " que es presentà al programa " Tu Ajudes " de Caixa Tarragona i que ara cal que rebi suficient recolzament per a obtenir la subvenció demanada. Aquí podeu veure una explicació del projecte i també en podeu fer difusió: http://www.tuajudes.com/votar/projecte/2011/0982 I partir del dia 1/3/2011 podeu votar en aquest enllaç: http://www.tuajudes.com/web/ca/com-decidir-tu-ajudes.html CODI DE VOTACIÓ 0982 El Centre Quim Soler us ho agrairà i us desitja que Déu us ho pagui amb molts fills que quan siguin grans s&#\nJa es pot comprar el recull de relats de gènere negre que aplega un total de 24 autors de les comarques centrals dels països catalans i que fou presentat en el marc de la 2ª Trobada de Gènere Negre del Matarranya. És una proposta de llibreria Serret que ha editat March Editors i que ha comptat amb la bona traça criminal de Jordi Pijoan-López(compilador) i Fede Cortés. Participen d'aquest projecte el "Centre Quim Soler, la literatura i el vi", "Agrícola Falset-Marçà" i "Lo trull de les raboses". El pròleg és d'Àlex Martin El programa de presentacions és ampli (s'anirà informant) i per tant es podrà trobar arreu del territori però podeu encomanar-lo ja mateix a SerretLlibres.com P.D. Jota - Però naltros sortim o no sortim? JF - Si home, amb aquell cas del "Diumenge Negre", te'n recordes que van matar una noia i ho feien pagar a la veïna? Va ser un estiu de moltes mosques... Jota - Ah! Si home, "El senyor de les mo\nLa foto de família fa tota la justícia que es pot fer en aquest cas (o sigui, poca). Per sort ja era migdia quan es va disparar (la foto, no la pistola) i ningú de la plàcida vila de Vall-de-roures va tindre temps d’esgarrifar-se excessivament. I això que no hi eren tots! Alguns van faltar a la cita - a desgrat seu -i els demés els van enyorar (tot i que no ho van dir, perquè ja se sap que els malfactors no poden mostrar el seus sentiments). El dia no semblava estar de part nostra: fora d’algun lloc que vam creuar en el viatge no hi havia boira. És més: lluïa un sol esplèndid i feia una temperatura agradable. I desenganyem-nos, aquell temps, en un dotze de febrer al Matarranya i celebrant-se un esdeveniment d’aquelles característiques, no podia voler altra cosa que fer-nos la punyeta. No es podia badar. La trobada a Can Serret va ser tan desordenada com solen ser totes les trobades “made in Serret”. Llibreria atapeïda de llibres, de gent, d’autors, de lectors (algun en queda i a l’Oct\nAquest dimecres 9 de febrer, a les 21.00, serem al programa " Tens un racó dalt del món " que Jesús M.Tibau presenta al Canal 21 Terres de l'Ebre. Durant la setmana es fan diverses repeticions i també es pot veure per Internet a la secció Directe i, més tard, a la secció de Programes de la web de TEVEON . (Clicant a la imatge anireu al blog del programa) PD: Jota - Ja es podeu imaginar de què va: "Vagos i Maleantes"! Jota Efa - També parlarem de la 2º Trobada de Genere Negre .


Del Tros al Plat | Blog del CRAI Biblioteca de Farmàcia i Ciències de l'Alimentació\n← Springer ebooks: ampliació del termini de prova\nNo ho deixis passar: seminaris de recerca + crèdits de lliure elecció →\nAvui us vol em presentar un blog que us pot resultar molt interessant, Del Tros al Plat. Va néixer l’any 2008 com a projecte del Consell Comarcal del Pallars Sobirà amb la participació dels productors de la comarca i el suport del Departament d’Agricultura i el Departament de Treball.\nEl seu objectiu és donar a conèixer el producte autòcton, ajudar al productor i sobretot conservar la nostra tradició culinària. Garanteix als consumidors uns processos d’elaboració basats en la tradició, en l’alimentació saludable i en un gust diferenciat arrelat al territori.\nDel Tros al Plat té dos línies de treball principals que es basen en l’establiment d’acords entre productors i els restaurants, comerços…, per tal de garantir la compra – venta, i en segon lloc afavorir la transformació dels menús convencionals de les escoles de la comarca, en menús proveïts per producció local i ecològica.\nSi us agraden les excursions i us interessa aquests tema, us podeu apuntar als itineraris agroalimentaris que organitzen!\nAquesta entrada s'ha publicat en Alimentació, Aliments i etiquetada amb Alimentació, Aliments, local products, productes agroalimentaris, productes locals, productes naturals, productos locales. Afegiu a les adreces d'interès l'enllaç permanent.


Mantenen presó preventiva pel noi de Blanes que va atacar un company de pis amb una catana - El Gerió Digital\nLa interlocutòria resol que hi ha risc de fugida\nDilluns, 6 de març de 2017 18:30h\nL'Audiència de Girona ha resolt mantenir en presó provisional el noi de Blanes (Selva) que l'agost passat va atacar el seu company de pis amb una catana i es va atrinxerar durant hores a l'habitatge. El tribunal ha desestimat la petició de la defensa i sosté que el detingut ha de continuar empresonat perquè existeix risc de fugida. L'Audiència recorda que, just després de l'atac amb la catana, ja es va escapar pel teulat de l'habitatge per evitar que el detinguessin i determina que no es pot garantir que no s'escapolirà de nou.\nPer contra, el tribunal conclou que pot ser que el detingut no tingués intenció de matar la víctima, cosa que podria fer que l'acabin jutjant per un delicte de lesions amb instrument perillós en comptes d'un intent d'homicidi (amb una pena més elevada).\nEls fets es remunten a mitjans d'agost del 2016. Aleshores, tant l'acusat com la víctima, que era amic seu, vivien en un pis del carrer Extremadura, al barri de la Plantera de Blanes. L'agressió amb la catana va tenir lloc la matinada del dissabte 13 d'agost. El processat, que acumula diversos antecedents, va atacar l'altre inquilí amb l'espasa i li va fer talls al cap i en altres parts del cos.\nLa víctima va poder fugir del pis i, poca estona després, un veí se'l va trobar ensangonat al carrer. El ferit, que va haver d'ingressar a l'hospital, va explicar a la policia qui era l'agressor. Quan els agents van anar al pis, però, el noi va negar-se a obrir-los i es va atrinxerar durant hores a dins l'habitatge.\nEls Mossos d'Esquadra i la Policia Local, després d'aconseguir un manament judicial, van poder accedir a l'habitatge aquell dissabte a la tarda. Quan hi van entrar, però, l'agressor ja havia aconseguit fugir pel teulat. Això va obligar el jutjat a emetre una ordre de crida i cerca contra ell.\nLa policia no el va poder detenir fins al novembre, tres mesos després de l'agressió. Després de passar a disposició judicial, el jutjat d'instrucció 1 de Blanes el va enviar a presó.\nLa defensa de l'arrestat, encapçalada pel lletrat Joan Pere Zapata, va recórrer la decisió a l'Audiència de Girona. L'advocat al·legava, per una banda, que el detingut té arrelament perquè té domicili conegut al país on conviu amb la seva dona i els seus fills. El tribunal, però, conclou que no és suficient com per deixar-lo en llibertat i recorda que ja es va escapar una vegada.\n"Resulta obvi que l'acció que s'atribueix a l'investigat, els elements sobre la seva falta de col·laboració amb la força policial actuant i la falta d'acreditació d'altres elements d'arrelament com els econòmics o laborals, impedeixen efectuar-se un judici de pronòstic futur positiu de sotmetiment a l'acció de la justícia en cas que quedés en llibertat", resol l'Audiència.\nTot i això, la secció tercera si que obre la porta a la tesi de la defensa que l'agressor no tingués intenció de matar la víctima. L'Audiència recull les declaracions de la mateixa víctima assegurant que l'agressor va desistir voluntàriament "quan es va adonar del que estava fent" i llavors va ser ell mateix qui li va obrir la porta perquè pogués marxar del pis.\nEn aquest sentit, la resolució recull que l'arrestat es podria acabar enfrontant a una acusació per un delicte de lesions amb instrument perillós en comptes d'un intent d'homicidi, cosa que implica una pena més baixa de presó.


La Pauvilina Digital : de març 2013\nDIMARTS 19 DE MARÇ: OBLIDAT EL BERENAR\nPREINSCRIPCIÓ ESCOLAR 2013-2014: 11 a 22 Març\nPresentació de sol·licituds: de l'11 al 22 de març de 2013, ambdós inclosos. Recomanable presentar-la personalment al centre triat en primera opció.\nEducació secundària obligatòria pendent de l'avaluació de setembre (matrícula extraordinària): del 6 al 10 de setembre de 2013, ambdós inclosos.\nOriginal i fotocòpia de la TSI (targeta sanitària individual). Si no se'n disposa el Departament d'Ensenyament consultarà el codi CIP de la targeta sanitària individual al CatSalut.De forma extraordinària, les dades d'identificació o de filiació dels alumnes estrangers es poden acreditar amb el document d'identitat, el passaport o el llibre de família del país d'origen.\nDocumentació acreditativa del criteri o els criteris de prioritat(només per al criteri/s de prioritat al·legats a la sol·licitud de preinscripció)\nQuan el domicili habitual estigui a l'àrea d'influència del centre:30 punts.\nRenda anual de la unitat familiar: Quan el pare o la mare, el tutor o la tutora, siguin beneficiaris de l'ajut de la renda mínima d'inserció, calculat en funció dels fills a càrrec de la persona perceptora: 10 punts.\nDiscapacitat de l'alumne o alumna, pare, mare o germans: Quan l'alumne o alumna acrediti una discapacitat de grau igual o superior al 33%, o quan el pare, la mare, tutor o tutora, un germà o una germana de l'alumne o alumna acrediti una discapacitat igual o superior al 33%: 10 punts.\nCriteris complementaris: Si l'alumne o l'alumna forma part de família nombrosa o monoparental: 15 punts.\nIII JORNADES SANT FELIU AMB ETIÒPIA\nDurant els propers dies del mes de març cel.lebrem una nova edició de les Jornades Sant Feliu amb Etiòpia. Us comentem tot seguit les activitats programades:\nEXPOSICIÓ “INFÀNCIES ETÍOPS” de Carles Estela, tècnic d’educació\nInauguració 7 de març 19h, fins 7 abril Biblioteca Montserrat Roig\n“DONA, DÓNA VIDA A ETIÒPIA” . SOPAR de cuina tradicional etíop dins el marc del dia de la Dona\n8 de març 20,30h, SALA IBÈRIA\nPreu: donació 20€ (a benefici del projecte materno-infantil a Etiòpia, de la Fundació IPI-COOPERACIÓ)\n• DJ EL XATU i el grup femení FORA DE TEXT, amb les ballarines d’IPI de Dansa etíop\nDISSABTE 9 de març PLAÇA DE LA VILA\n17:30h Cercavila i actuació de XAROP DE CANYA\n18h Happening colectiu “Traça el fil de la teva vida... si pots”\n18h DEIXA’T PRENDRE EL PÈL PER ETIÒPIA Laura Medina Estilista\n22h CONCERT: SALA IBÈRIA (bar). VEUS QUE DONEN VIDA A ETIÒPIA\nÀNGELS GONYALONS presenta JOAN DAUSÀ, RAMON MIRABET, CORAL 685, COMBOS KID AND SOULD16 de LEANDRO HIPAUCHA\nPreu donació: 12€, anticipada Bar de l’Ateneu: 10€ (a benefici del projecte materno-infantil de la Fundació IPI)\nTambé per transferència o ingrés al núm. compte: 2100 3205 11 2200474499 fins el 8 de març\n15 de març XERRADA de participació oberta sobre “Post adopció, el paper de LA MARE, LA FAMÍLIA I EL DOCENT” 19h sala d’actes TORRE DEL ROSER, UOC\nA càrrec de Berta Boadas i Mir, Coordinadora de Família i Adopció. Fundació Blanquerna. Presentació del llibre HEM ADOPTAT guia completa sobre els temes psicològics més importants\nEXPOSICIÓ “INFÀNCIES” de Carles Estela, tècnic d’educació\nInauguració 19 de març 19:30h, fins 7 Bar de l’ATENEU. Inclou un tast de cuina tradicional etíop: Fir-fir


Curs sobre “El Tribunal Europeu de Drets Humans” | icag.cat\nCurs sobre “El Tribunal Europeu de Drets Humans” /\nCurs sobre “El Tribunal Europeu de Drets Humans”\ndilluns, 31 març, 2014 - 09:00\nDes del Consell dels Il·lustres Col·legis d’Advocats de Catalunya i l’ Institut de Drets Humans de Catalunya s’ha organitzat un curs semi-presencial sobre “El Tribunal Europeu de Drets Humans” especialment dissenyat per als advocats i les advocades membres dels vostres Col·legis.\nAmb aquesta activitat es pretén facilitar l’accés i la utilització del sistema europeu de protecció dels drets humans. Per això es planteja un curs per l’advocacia que aprofundeix en l’estudi del Conveni Europeu de Drets Humans i dóna les eines per a presentar demandes davant del TEDH, analitzant tant les seves possibilitats com les seves limitacions.\nPer a impartir el curs es compta amb un cos docent d’excepció, els experts que treballen al TEDH diàriament: jutges, juristes del cos de funcionaris i advocats amb amplia experiència en la presentació de demandes. Concretament comptarem amb la participació dels jutges del TEDH representants de l’estat espanyol i andorrà, Luis López Guerra i Josep Casadevall; amb l’advocat Benet Salellas i Vilar amb una amplia experiència en casos davant el TEDH com el del bloc de Salt; amb un membre de l’equip jurídic del TEDH, Guillem Cano; i amb el professor de Dret Internacional, expert en el sistema europeu, Jaume Saura.\nAdjunt, us enviem la informació detallada del curs semi-presencial que tindrà lloc del 31 de març al 12 maig de 2014. Les unitats teòriques es desenvoluparan en la plataforma de formació virtual aulaIDHC.org, facilitant el seu seguiment per part dels advocats i advocades en actiu i es complementaran amb dues sessions presencials el 9 i 10 de maig al Centre d’Estudis Jurídics de Barcelona. També podeu consultar la informació en: http://www.aulaidhc.org/ca/cursos/curs-semi-presencial-sobre-tribunal-europeu-drets-humans.php\nCarles Mac-Crag Prujà\nGirona, 20 de febrer de 2014\nInformació i Programa 531.53 KB


Can Prat és una de les cases pairals més notables de la vila... - Endrets - Geografia Literària dels Països Catalans\nCan Prat és una de les cases pairals més notables de la vila...\nObra:El Vallès. Vigor i bellesa (p. 71-73)\nIndret:Monument al Canuto\nCan Prat és una de les cases pairals més notables de la vila. L'any 1870 hi va néixer el gran patriota Enric Prat de la Riba, i hi expirà el 1917, després d'una intensa i massa curta vida consagrada a la política catalana amb una perseverança, intel·ligència i clara visió que arborà l'ànima dels ciutadans barcelonins i d'un nombre immens de catalans. Darrera el polític hi havia un gran pensador, amb dots d'escriptor i facultats que li haurien permès de dur a terme una labor crítico-filosòfica molt elevada. Sacrificà els èxits personals a l'èxit ulterior de l'obra que dirigia, envoltant-se dels homes que havien d'ésser útils a la causa catalana i per a aquests eren els èxits circumstancials. A partir de l'any 1907 ocupà la presidència de la Diputació provincial de Barcelona, i en aquest càrrec va ésser confirmat en totes les renovacions, i des del 1913 en la de la Mancomunitat Catalana. Les institucions creades per ell han influït poderosament en la cultura de la nostra terra. Era, en resum, una intel·ligència puixant i un gran organitzador. Són molts els escrits seus escampats en diverses publicacions, entre els quals infinitat d'ordre jurídic, però els més abundosos són aquells en els quals defensava els interessos de Catalunya que, de petit, d'adolescent, de jove i fins a la seva mort, eren talment l'expressió personificada en ell, arrelada en ell, de la vigoria natural del seu poble nadiu. Morí a la seva casa pairal d'un mal contra el qual els aires de Castellterçol poc podien fer i dels quals la seva tasca ingent li va permetre de gaudir a penes. El trasllat de les seves despulles a Barcelona i llur enterrament van constituir una de les més grans manifestacions col·lectives registrades a casa nostra.\nEs parlà d'erigir-li un monument a Castellterçol. Fins i tot es nomenà, a tal efecte, una comissió que un dia hi anà per tal d'assenyalar un lloc per al seu emplaçament. El Canuto va veure arribar els membres que la componien. El Canuto era un dels homes més populars de la vila. Es deia Cebrià Calvet. El renom li venia del seu pare, un traginer de molta anomenada establert a Barcelona. L'envià a Castellterçol un dia de l'any 1873 amb un carregament, i a l'hostal s'enamorà d'una noia, amb la qual es casà. Després va establir-se pel seu compte a la capital, treballà amb energia i vivesa excepcional en el ram dels transports, i quan es decidí a fixar la seva residència al poble de la seva muller, la seva situació era més que brillant. Estrenu, amb do de gents i incapaç de restar amb els braços encreuats, va ésser un dels principals fautors de l'estiueig a Castellterçol. Va fer construir cases per als forasters i contribuí a la realització d'obres i empreses d'interès local, entre les quals la mecanització del transport de viatgers, establint una línia d'automòbils de Caldes a la vila, trajecte que durant molts anys s'havia fet en diligència.\nDoncs, com que el Canuto, ja vell, passava moltes hores assegut en un banc del brancal de la fonda del peu de la carretera, des d'on observava els entrants i sortints del poble, sorprès de veure arribar aquell grup de barcelonins, s'atansà a un d'ells i indagà:\n—S'ha mort algun peix gros?\n—No, venim pel monument que s'ha d'aixecar en memòria de Prat de la Riba.\n—Bona idea, a fe de Déu, però ja sé com van aquestes coses. Primer hi veureu el meu, de monument.\nAl cap de pocs dies baixà a Barcelona, s'entrevistà amb un tallista de pedra, posà al seu davant tantes vegades com va caldre i sense perdre la paciència, i finalment, l'any 1919, hom ja podia veure, a l'entrada de la vila, la seva estàtua de marbre i de mida natural damunt un sòcol. Sembla que l'Ajuntament s'havia oposat que l'erigissin al mig de la plaça Major, però no van poder oposar-se que es fes en el terreny de davant la fonda perquè aquest terreny era de la seva propietat, i ell, a casa seva, podia fer el que més li abellís. El bo del cas va ésser que s'entestà que el seu monument fos beneït, cosa a la qual el rector es negà, car hauria significat celebrar en públic una cerimònia que l'autoritat tampoc no hauria tolerat. El Canuto, però, no es desanimà, i la benedicció es va fer de darrera la persiana closa d'una finestra amb tribuna de casa seva. I durant els anys que li van quedar de vida, mig ajagut en el banc del brancal de la fonda va poder-se contemplar convertit en pedra com el Comanador don Gonzalo de Ulloa.\nI el monument a Enric Prat de la Riba, el més il·lustre fill de Castellterçol, no passà de simple projecte.


"Tot el respecte pels nostres funcionaris depurats"\nJUser: :_load: No es pot carregar a l`usuari amb id: 944\nDimecres, 28 Febrer 2018 11:49\nAl ple de dilluns 26 de febrer, l’Ajuntament de Tarragona va donar suport unànime a la moció d’ERC-MES-MDC, per la qual s’anul·laran els expedients de depuració de què havien estat víctimes els funcionaris de l’Ajuntament represaliats pel franquisme l’any 1939.\nEstem davant d’un procediment administratiu, però sobretot de la reparació moral d’una gran injustícia. Els instructors d’aquests expedients no oferien cap garantia de defensa als encausats i no tenien altre objectiu que vexar la ciutadania, a través dels treballadors públics, i estendre la por. El gener de 1939 començava un règim de terror i les autoritats ocupants ho volien deixar clar des del primer moment.\nDesprés de mesos de bombardejos criminals contra la població civil és més que probable que els funcionaris compromesos amb la República ja havien evacuat la ciutat. Molts enfilarien el camí de l’exili, seguint el traçat de la Via Augusta, des d’on eren metrallats per l’aviació feixista. El reporter de guerra d’origen hongarès Robert Capa ho va retratar de manera molt fidedigna: famílies senceres, avis i nens inclosos, ferits de mort per les cunetes del país. Altres, que no van poder marxar, van omplir la tètrica relació de presos i afusellats.\nQuins funcionaris municipals devien restar als seus llocs de treball? Amb tota probabilitat, la gran majoria serien persones poc compromeses políticament. Però no n’hi havia prou amb això. El règim exigia que es demostrés l’adhesió fins i tot des d’abans d’existir el mateix règim. No és una frase feta, sinó una mostra de la realitat paranoica del moment. El millor exemple és que els dos-cents trenta funcionaris expedientats havien d’aconseguir que una persona de significada reputació de la ciutat donés fe de la seva adhesió al règim.\nTot el procediment va estar guiat per la voluntat de deshumanitzar els funcionaris, d’utilitzar la seva dedicació al servei públic com a amplificador de la repressió i la por que el règim volia estendre. Com podrien viure tranquils la modista o el dependent de comerç quan aquells treballadors municipals, als que havien d’acudir per resoldre qualsevol tràmit administratiu, eren humiliats professionalment i en molts casos expulsats de la casa consistorial?\nÒbviament, el rescabalament arriba tard: setanta-nou anys després que es produgué la depuració. És extremadament improbable que cap dels dos-cents trenta funcionaris que van patir la humiliació de l’expedient resti en vida. D’alguns potser serà difícil seguir-ne el rastre familiar. En tot cas, en un país on la memòria històrica es va recuperant a batzegades i a contracorrent, el compromís unànime de l’Ajuntament de Tarragona d’anul·lar els expedients de depuració del franquisme, rescabala la memòria i la dignitat dels nostres treballadors municipals i alhora dignifica al propi Ajuntament.\nMés en aquesta categoria: « "El sindicalisme plural i d'obediència catalana, l'entrisme, el mecànic de Reus i la República" "La hibernació del comerç tarragoní" »


Tragèdia a Cerdanyola: Mor un jove de 21 atropellat intencionadament\nper Redacció dilluns, 13 de juliol 2020 - 16:54h\nEl noi va ser traslladat ferit greu i va acabar morint de matinada | ACN\nAtropella intencionadament un noi a la sortida d’una discoteca i l’acaba matant. Això és el que ha passat aquest cap de setmana a Cerdanyola del Vallès, tal com avança El Caso. Els fets van tenir lloc a les 4.30 hores de la matinada en una zona d’oci del terme municipal del municipi.\nSegons el citat mitjà, a través d’informacions policials, dos nois de 21 anys es van barallar entre ells a la sortida del local i tot seguit un dels individus va perseguir a l’altre jove amb el cotxe fins que el va poder atropellar. Després, es va escapar. Tot seguit, van arribar els efectius del Sistema d’Emergències Mèdiques (SEM), que no van poder fer res per salvar la vida del noi, que va ser traslladat ferit greu i va acabar morint de matinada.\nL’autor dels fets, detingut\nEls Mossos d’Esquadra, gràcies als testimonis que van presenciar el succés, van iniciar una recerca del vehicle fins que van poder detenir al presumpte autor de l’atropellament mortal, un home de nacionalitat espanyola de 21 anys. El jove està detingut acusat d’un delicte d’homicidi i, segons expliquen alguns testimonis, l’atropellament va ser intencionat. El cas està sota secret d’actuacions a l’espera de recollir més testimonis del tràgic succés.\nUn mosso fora de servei ha desarmat i ha immobilitzat un atracador que amenaçava amb una destral en un bar del districte de Sant Martí de Barcelona, al carrer Fluvià. Els fets han passat aquest diumenge a tres quarts d’una del migdia, segons ha avançat 'El caso' i han confirmat a l’ACN fonts policials.\nUn testimoni ha gravat un vídeo en què es pot veure com l’agent entra a l’establiment i reté l’home sense cap ajuda. L’atracador amenaçava una cambrera amb una destral per obtenir els diners de la caixa i de les màquines escurabutxaques.\nQuan ja el té immobilitzat pregunta si algú ha trucat al 112, i alguns clients del bar li confirmen que ja ho han fet. Fins i tot es pot veure en el vídeo com el mosso s’adona que algú ha agafat la destral, i li diu que la deixi a sobre de la taula mentre segueix immobilitzant l’atracador.\nMossos d'Esquadra Atropellament SEM Cerdanyola Vallès Occidental


L'IL3-UB present a COPEGGC i EXPOGRAN\nAmbdós esdeveniments pretenen millorar la qualitat de vida de les persones grans\nEls propers dies 7 i fins el 9 de maig de 2008, i coincidint amb la tercera edició de la Fira de productes i serveis per a professionals del sector de la Geriatria (EXPOGRAN), tindrà lloc al mateix recinte de la Farga de l'Hospitalet de Llobregat (Barcelona), el III Congrés de Professionals i Entitats de Gerontologia i Geriatria de Catalunya (COPEGGC).\nEl COPEGGC esdevé el punt de trobada dels professionals en la matèria, els quals se’ls ofereix una visió global, complerta i interdisciplinar dels temes que s’aborden en l’àmbit de la geriatria. Té per objectiu dinamitzar l’envelliment actiu i mostrar l’enorme participació i mobilitat de les persones grans, així com mostrar-se com un aparador de totes aquelles activitats que una persona gran pot desenvolupar en el seu entorn més proper. En el transcurs de les jornades que s’hi imparteixen, es busca com afrontar l’envelliment, com millorar els programes o inclús, com pal·liar les mancances existents avui dia.\nParal·lelament, té lloc la fira EXPOGRAN adreçada a professionals que treballen tant amb la gent gran activa com amb la que té algun tipus de dependència. L’esdeveniment, que se celebra amb una periodicitat bianual, té per objectiu presentar els productes, serveis i tecnologies que les empreses posen a l’abast dels professionals per a millorar la seva activitat professional.\nL’Institut de Formació Contínua de la Universitat de Barcelona (IL3-UB) es trobarà present en ambdós congressos, presentant part de la seva oferta formativa emmarcada en l’àmbit de la salut, que començaran a impartir-se a partir del proper mes d’octubre de 2008.\nPostgrau en Actualització d’Abordatges Psicoterapèutics del Trastorn Mental Greu: De la Integració de Models a la Combinació de psicoteràpia i psicofàrmacs\nPostgrau en Tutela per a persones adultes\nMàster en gestió d’equips i serveis sanitaris en l’atenció primària. GESSAP\nMàster en Trastorn Mental greu: de la integració de Models a la integració de psicoteràpia i psicofàrmacs\nMáster en Gerontologia\nPostgrau en Direcció de Residèncias Geriàtriques


Activitats Associació de conceptes\nConceptes Bàsics La replicació L' Empaquetament de l'ADN La transcripció Mutacions\nPreguntes de test Omple Espais\nUn cop has llegit i entès els conceptes principals de cada tema, no et pensis que ja ho saps tot sobre la genètica!\nEn aquesta secció trobaràs tot un seguit d'exercicis relacionats amb tot allò que has après en la teoria. Així que pren-te el teu temps, paper i energia per assegurar-te que ets el millor en la genètica!\nPodràs fer tres tipus diferents d'exercicis:\nValora si tens ben assumides les idees bàsiques de cadascun dels 5 temes que proposa cadascuna de les activitats. Hauràs de relacionar les definicions que es troben en la columna de la dreta amb les paraules que apareixen a l'esquerra. Si t'equivoques, els quadres que hagis col·locat erròniament tornaran automàticament a la dreta perquè ho puguis tornar a provar!\nAquí hauràs de fer servir una mica més el cap, ja que aquestes qüestions no depenen només de la teva capacitat per memoritzar definicions!\nLes qüestions són de resposta única i de temes variats, de manera que podràs saber si has aconseguit integrar tots els temes de la teoria.\nUn cop de vent ha fet que algunes de les frases de la teoria hagin perdut les seves paraules clau! Ajuda'ns a trobar-les en aquest exercici completant-les i esbrina si ja ets un expert en la genètica.\ncopyright© 2013 Judith Garcia Gonzalez. All rights reserved


Salt qualitatiu en la millora de l'eficàcia en la gestió energètica - Tarragona Port Authority\nSalt qualitatiu en la millora de l'eficàcia en la gestió energètica\nEl Port de Tarragona també està duent a terme un esforç en la millora de l'eficiència energètica de les instal·lacions portuàries en la línia amb el que anomenem smart ports, és a dir, ports tecnològicament avançats i eficients des del punt de vista del consum energètic. Les actuacions principals i amb inversions importants en aquesta matèria es basen en la reducció dels consums energètics com a combustibles, electricitat i aigua.\nEn el marc d'aquesta línea de treball, el Port de Tarragona ha posat en marxa una instal·lació fotovoltaica per a consum a la coberta de l'edifici del Punt d'Inspecció Fronterer (PIF), que permet la generació d'electricitat utilitzant una font d'origen renovable com és la radiació solar.\nAmb aquesta acció s'aconsegueix la reducció d'emissions de gasos d'efecte hivernacle, la producció d'energia propera al consum i reduint les pèrdues originades pel seu transport, així com també la no dependència de fonts energètiques exteriors.\nAquesta instal·lació, amb una potència nominal de 20kW, genera energia elèctrica que és consumida al propi edifici i que representa més d'un 20% de les necessitats totals. Els pràcticament 26MWh/any produïts representen un estalvi anual d'emissions de 17 tones de CO2.\nUtilitzant equips i tecnologies eficients i de qualitat garantida, la instal·lació disposa de la nova tecnologia de Control d'Injecció Zero, amb la qual es garanteix que la pròpia instal·lació regula la producció per tal de que mai aquesta sigui superior al consum i, per tant, no s'injecti energia a la xarxa elèctrica exterior a l'edifici.


Es presenta el llibre 'Una altra Floresta és possible'\nEl text aborda diferents aspectes sobre la identitat del barri\nEl bar La Floresteca de la plaça Miquel Ros del barri santcugatenc de la Floresta acollirà aquest divendres, 9 de novembre, a les 19 hores la presentació del llibre Una altra Floresta és possible. Un llibre articulat en 35 capítols, escrits per 38 persones diferents, que aborda el fet identitari del barri.\nCoordinat per Ramon Piqué, Maria Ferrer i Pere Lecha, i editat per Pol·len Edicions, el llibre tracta temes com el moviment associatiu al barri, les seves entitats històriques, i les entitats que han marcat un apoderament dels florestans en els últims anys. També es parla de mobilitat, educació, patrimoni i memòria, entre altres aspectes.\nA més de la presentació a la Floresta, el llibre també es donarà a conèixer a Sant Cugat del Vallès el dia 16 de novembre, a les 19 hores, en un acte a la sala Pins del Vallès de Cal Temerari. Un acte que comptarà amb la presència de Montse Venturós (alcaldessa de Berga).\nLa Floresta Presentació de llibre Patrimoni


La Fúmiga tancarà el concert del 9 d'octubre | Valencia Extra\nLa Fúmiga tancarà el concert del 9 d'octubre\nS’ha presentat l’ordre d’actuació dels grups al concert del 9 d’Octubre, que celebra la seua quarta edició el pròxim 8 d’octubre al Recinte Firal d’Alzira.\n• Nius de nit: un dels grups emergents dins del panorama musical valencià; ha publicat Hahatay, el primer disc d’estudi de la formació.\n• Diluvi: amb instruments de la zona mediterrània com el violí, la bandúrria, l’acordió diatònic, la guitarra flamenca, el guitarró i percussions de tota mena, creen un nou estil al qual anomenen Mestissatge Mediterrani.\n• Xavi Sarrià: membre fundador del grup valencià Obrint Pas, que el setembre del 2017 va publicar el seu primer disc en solitari.\n• Oques Grasses: el seu estil musical és variat. Afirmen que fan «reggae casolà», de fet, s’enquadren més en aquest gènere amb tocs de música pop.\n• La Fúmiga: un directe amb una energia desbordant on el feedback amb el públic i la més que potent espenta que transmeten no deixa a ningú indiferent.\nEls assistents podran participar del photocall de promoció del valencià que a més és solidari. Al preu d’un euro es podran fer una foto de record i al mateix temps, col·laborar amb ONG local.\nLa Regidoria d’Igualtat, com és habitual en aquest tipus d’esdeveniment, instal·larà un punt violeta al concert, per a informar i conscienciar, amb caràcter preventiu, i amb la finalitat última de contribuir a erradicar totes les violències masclistes i qualsevol mena d’agressió cap a les dones. Instal·larà lones al recinte firal amb lemes compromesos amb la campanya com: «Res justifica una agressió», «Stop violències masclistes», “Sense un sí és no» o «Tinguem la festa en pau».\nEncara es poden comprar les entrades en venda anticipada a 10 euros a Instant Ticket, mitjançant la web www.instanticket.es les 24 hores i al telèfon 902 444 300 de 8 a 23 hores. I també a www.notikumi.com. O a les taquilles del Gran Teatre dimarts i dijous en horari de 19.30 a 22 hores. A més, el mateix dia del concert, a partir de les 20 hores estaran obertes les taquilles per a poder comprar entrades. El preu en taquilla és de 12 €.